**სსიპ - სამცხე-ჯავახეთის სახელმწიფო უნივერსიტეტი აცხადებს შიდა სამეცნიერო-კვლევით საგრანტო კონკურსს**

სსიპ - სამცხე-ჯავახეთის სახელმწიფო უნივერსიტეტი აცხადებს შიდა სამეცნიერო-კვლევით საგრანტო კონკურსს უნივერსიტეტში მოქმედი სადოქტორო პროგრამების მიმარულებებით:

1. ქართული ფილოლოგია
2. ისტორია
3. ეკონომიკა
4. ასტრონომია
5. აგრონომია
6. ვეტერინარია
7. ინფორმაციული ტექნოლოგიების;

შიდა სამეცნიერო გრანტების კონკურსის მიზანია ახალი იდეებისა და კონცეფციების, მოვლენებისა და ფაქტების, თეორიებისა და მოდელების თეორიული და ექსპერიმენტული შესწავლა-ანალიზი; იგი ემსახურება უნივერსიტეტში კონკურენტული კვლევითი გარემოს შექმნას, მაღალი ხარისხის კვლევების, მათ შორის – საერთაშორისოს, განვითარებას, კვლევის ინტეგრაციას სასწავლო პროცესში და კვლევებში ახალგაზრდა მეცნიერთა ჩართვის გზით მათი სამეცნიერო პოტენციალის განვითარებას.

**საგრანტო პროექტის ხანგრძლივობა:**

 საკონკურსოდ წარმოდგენილი პროექტის ხანგრძლივობა უნდა იყოს მინიმუმ 6-9 თვე. პროექტი ითვალისწინებს ერთ შუალედურ და ერთ დასკვნით ანგარიშს.

**პროექტში მონაწილეობის უფლება აქვს:**

კონკურსში მონაწილეობის უფლება აქვს უნივერსიტეტის აკადემიურ პერსონალს, უნივერსიტეტის დოქტორანტს, მაგისტრანტსა და ბაკალავრს, აგრეთვე სათანადო დასაბუთების შემთხვევაში, მოწვეულ პერსონალს. თანაბარი პირობების შემთხვევაში უპირატესობა მიენიჭება იმ პროექტს, რომელშიც გათვალისწინებულია ახალგაზრდა მეცნიერის, დოატორატის , მაგისტრანტის მონაწილეობა.

**შიდა საგრანტო კონკურსის ვადები**

შიდა საგრანტო კონკურსზე განაცხადები მიიღება 2025 წლის 1 მარტიდან 15 მარტის ჩათვლით. ინფორმაცია საჯაროდ გამოქვეყნდება სსიპ - სამცხე-ჯავახეთის სახელმწიფო უნივერსიტეტის ვებგვერდზე და კონკურსის ვადის დარღვევით წარმოდგენილი განაცხადი განხილვას არ ექვემდებარება.

საკონკურსო წესით შერჩეული პროექტის განხორციელების პერიოდია **2025 წლის 1 აპრილიდან 2025 წლის 31 დეკემბრის** ჩათვლით;

შიდა საგრანტო პროექტის ბიუჯეტი შეადგენს 16 000 ლარს, რაც გაიცემა საკონკურსო პირობებისა და სსიპ - სამცხე-ჯავახეთის სახელმწიფო უნივერსიტეტის კვლევითი საქმიანობის დაფინანსების წესში მოცემული რეგულაციების დაცვით. განიხილება როგორც ერთი კონკრეტული მიმართულებით წარმოდგენილი პროექტის/ ინიციატივისთვის აღნიშული თანხით სრული დაფინანსება, ასევე, პროექტების აქტუალობის მიხედვით თანხის გადანაწილება.

**კონკურსში მონაწილეობის მისაღებად უფლებამოსილმა სუბიექტებმა დადგენილ ვადებში უნდა წარმოადგინონ საგრანტო პროექტის განაცხადი ხელმოწერილი ნაბეჭდი სახით თანდართულ დოკუმენტებთან ერთად, ამავე დოკუმენტის მე-11** მუხლის - “კვლევის მიმდინარეობაზე მონიტორინგი და მკვლევარის ვალდებულება”, დანართი 1-ის შესაბამისად.

**საგრანტო პროექტის განაცხადების განხილვა**

საგრანტო პროექტის განაცხადებს განიხილავს კონკრეტული საგრანტო კონკურსისთვის შექმნილი კომისია უნივერსიტეტის კვლევის ეთიკის კომიტეტთან კოორდინაციით.

**პროექტების შეფასების კრიტერიუმები:**

|  |  |  |
| --- | --- | --- |
|  | **შეფასების კრიტერიუმები** | **ქულა** |
|  | ნათლად არის ჩამოყალიბებული პრობლემის არსი, მიზანი და ამოცანები | 14 |
|  | აქვს მაღალი მეცნიერული და/ან პრაქტიკული მნიშვნელობა | 25 |
|  | ნათლად არის ჩამოყალიბებული მოსალოდნელი შედეგები, მათი მირწევისა და შეფასების მექანიზმები | 30 |
|  | პროექტის განხორციელებაში შემოთავაზებული დროისა და ბიუჯეტის ფარგლებში რეალისტურია | 11 |
|  | ნათლად არის აღწერილი ძირითადი სამეცნიერო-ტექნიკური მეთოდები, ხოლო არსებული და მოთხოვნილიმატერიალურ-ტექნიკური რესურსების გამოყენება რეალისტურია. | 14 |
|  | პროექტის განხორციელებისათვის გრანტის მაძიებელს გააჩნია სათანადო პროფესიული განათლება და კვალიფიკაცია. | 16 |
| **სულ:** | | **100 ქულა** |

განცხადება კვლევის გეგმის ეთიკური შეფასების მოთხოვნის შესახებ (დანართი №1) და ეთიკური ექსპერტიზისათვის საჭირო ყველა სხვა თანდართული დოკუმენტი უნივერსიტეტის კანცელარიის მეშვეობით გადაეცემა ასევე ეთიკის კომიტეტის მდივანს.

ეთიკის კომიტეტმა შეიძლება მოითხოვოს ნებისმიერი სხვა დამატებითი ინფორმაცია, რომელიც კვლევის გეგმის ეთიკური შეფასებისთვის არის აუცილებელი.

საგრანტო კონკურსისთვის შექმნილი კომისიისა და უნივერსიტეტის კვლევის ეთიკის კომიტეტის ერთობლივი დასკვნა შეიძლება იყოს შემდეგი:

ა) დამტკიცდეს ცვლილების გარეშე (თანხმობა), რაც მკვლევარს უფლებას აძლევს ჩაატაროს კვლევა კვლევის გეგმის ფარგლებში, მასში ყოველგვარი ცვლილებების შეტანის გარეშე;

ბ) დამტკიცდეს დათქმით (პირობითი თანხმობა შესწორებებით), რაც მკვლევარს აძლევს კვლევის დაწყების უფლებას, მხოლოდ გეგმაში ეთიკის კომიტეტის მიერ რეკომენდებული კონკრეტული ცვლილებების შეტანის და/ან მოთხოვნილი დამატებით ინფორმაციის წარდგენის შემდეგ. ასეთ შემთხვევაში წარმოდგენილ ცვლილებებს აფასებს შესაბამისი დარგის რეცენზენტი (ექსპერტი), რომლის საფუძველზე კომიტეტი გასცემს შესაბამის რეკომენდაციებს.

გ) უარი მომდევნო სხდომამდე, რაც გულისხმობს, რომ მოცემული კვლევის გეგმა საჭიროებს მნიშვნელოვან გადამუშავებას, რომლის შემდეგ ის შეიძლება განხილული იქნეს კომიტეტის რომელიმე მომდევნო სხდომაზე;

დ) საბოლოო უარი, რაც გულისხმობს, რომ მოცემული კვლევა არ უნდა ჩატარდეს.

**დაფინანსება და საგრანტო ხელშეკრულების პირობები:**

1. დასაფინანსებელი პროექტების გამოვლენის შემდეგ უნივერსიტეტი გრანტის მიმღებთან აფორმებს ხელშეკრულებას, რომელშიც გაიწერება მხარეთა უფლება-მოვალეობები.

2. საგრანტო ხელშეკრულებას ხელს აწერს ორივე მხარის წარმომადგენელი: ერთი მხარე უნივერსიტეტის რექტორი და ადმინისტრაციის ხელმძღვანელი, ხოლო, მეორე მხრივ, პროექტის (სამეცნიერო) ხელმძღვანელი.

3. პროექტის განხორციელება უნდა დაექვემდებაროს ხელმოწერილი ხელშეკრულების პირობებს.

4. ხელშეკრულების თანახმად, გრანტის მიმღები ვალდებულია, აწარმოოს გრანტთან დაკავშირებული პირველადი საბუთების ფინანსური აღრიცხვა;

5. გრანტის ფარგლებში განხორციელებული საქმიანობის წარმოება სავალდებულოა საქართველოს მოქმედი კანონმდებლობის შესაბამისად;

4.2.6. გრანტის დაფინანსება განხორციელდება ეტაპობრივად, ტრანშეების მიხედვით, პროექტის ღირებულების, ხანგრძლივობისა და ჩატარებული სამუშაოების შესახებ ანგარიშის/ანგარიშების შესაბამისად;

7. ხელშეკრულების თანახმად, ყოველი შემდგომი ტრანში გრანტის მიმღებს გადაერიცხება პროექტის (სამეცნიერო) ხელმძღვანელის მიერ კომისიაში წარმოდგენილი შუალედური ანგარიშის საფუძველზე.

8. იმ შემთხვევაში, თუ გრანტით დაფინანსებული პროექტის განხორციელების პერიოდში, გრანტის მიმღებმა მხარემ დაარღვია საგრანტო ხელშეკრულების პირობები ან არასაპატიო მიზეზების გამო ვერ შეასრულა დასახული ამოცანები, კომისიას შეუძლია უნივერსიტეტის რექტორისა და ადმინისტრაციის ხელმძღვანელის წინაშე დააყენოს ხელშეკრულების შეწყვეტის საკითხი.

9. დასაფინანსებელი პროექტის ვადა არ უნდა აღემატებოდეს 9 თვეს; მოთხოვნილი თანხის მოცულობა განისაზღვრება ყოველწლიურად, უნივერსიტეტის ბიუჯეტის და სამეცნიერო პრაქტიკული კვლევების პრიორიტეტული მიმართულებების მიხედვით.

10. პროექტის განაცხადი შესაძლებელია, ითვალისწინებდეს თანადაფინანსებას; თანადაფინანსება შესაძლებელია იყოს როგორც მონაწილე მხარე, ასევე სხვა საერთაშორისო/ადგილობრივი ორგანიზაცია.

**დანართი 1.**

**სამეცნიერო-კვლევითი გეგმის აღწერა**

|  |
| --- |
| **1. გეგმის სახელწოდება** |
| შენიშვნა: მიუთითეთ სახელწოდება ერთი წინადადებით. |
|  |

|  |
| --- |
| **2. ინფორმაცია განმცხადებელზე** |
| შენიშვნა: მთავარი განმცხადებელი არის ის პირი, ვისაც ეკისრება პასუხისმგებლობა კვლევის განხორციელებაზე. მთავარი განმცხადებელი არ შეიძლება იყოს სტუდენტი ან კვლევის ასისტენტი. კვლევებისთვის, სადაც სტუდენტები ან/და კვლევის ასისტენტები ახორციელებენ კვლევას, მთავარი განმცხადებელი ჩვეულებრივ იქნება მათი ხელმძღვანელი. |

|  |  |  |
| --- | --- | --- |
| გვარი, სახელი | |  |
| ფაკულტეტი/კვლევითი ინსტიტუტი | |  |
| თაანამდებობა/საქმიანობა | |  |
| აკადემიური ხარისხი: | |  |
| სამუშაო ადგილი/ორგანიზაცია | |  |
| საკონტაქტო ინფორმაცია | | |
| ქვეყანა: | |  |
| ქალაქი: | |  |
| მისამართი (დაწესებულების): | |  |
| საფოსტო ინდექსი: | |  |
| ტელეფონი: | | |
| ელ.ფოსტა: | | |
| ფაქსი: |  | |

|  |  |
| --- | --- |
| **3. თანაგანმცხადებელი** | |
| შენიშვნა: მიუთითეთ ინფორმაცია კვლევაში ჩართული ყველა მკვლევრის შესახებ. დაამატეთ ველები საჭიროების შემთხვევავაში. |

|  |  |  |
| --- | --- | --- |
| გვარი, სახელი | |  |
| ფაკულტეტი/კვლევითი ინსტიტუტი | |  |
| თაანამდებობა/საქმიანობა | |  |
| აკადემიური ხარისხი: | |  |
| სამუშაო ადგილი/ორგანიზაცია | |  |
| საკონტაქტო ინფორმაცია | | |
| ქვეყანა: | |  |
| ქალაქი: | |  |
| მისამართი (დაწესებულების): | |  |
| საფოსტო ინდექსი: | |  |
| ტელეფონი: | | |
| ელ.ფოსტა: | | |
| ფაქსი: |  | |

1. **კვლევის განხორციელების ადგილი**

შენიშვნა: მიუთითეთ სად განხორციელდება კვლევა და სად მოხდება მონაცემთა ანალიზი. თუ კვლევის განხორციელებისას გამოყენებული იქნება სხვა უნივერსიტეტის, ინსტიტუტის ან/და ცენტრის რესურსი/ობიექტი, გთხოვთ, მიუთითეთ აღნიშნული უნივერსიტეტის/ინსტიტუტის/ ცენტრის საკონტაქტო ინფორმაცია (მისამართი, ელ. ფოსტა, ტელეფონის ნომერი) და საკონტაქტო პირის მონაცემები (სახელი, გვარი, ტელეფონის ნომერი, ელ. ფოსტა).

1. **კვლევის დაწყებისა და დასრულების თარიღი**

შენიშვნა: თუ ზუსტი თარიღები არ არის ცნობილი, მიუთითეთ სავარაუდო თარიღები.

1. **კვლევითი პროექტის დაფინანსება**

შენიშვნა: მიღებული აქვს თუ არა პროექტს დაფინანსება?

დადებითი პასუხის შემთხვევაში, მიუთითეთ დაფინანსების წყარო (ფონდის სახელწოდება, მისამართი, ტელეფონის ნომერი, ელ.ფოსტა, ვებ-გვერდი).

1. **კვლევითი პროექტის მიზნები და ამოცანები**

**შენიშვნა:** აღწერეთ კვლევითი პროექტის მიზნები და ამოცანები (ჰიპოთეზა, საკვლევი კითხვები, ა.შ.); დაასაბუთეთ მისი განხორციელების საჭიროება უახლეს სამეცნიერო მტკიცებულებების გამოყენებით.

|  |
| --- |
|  |

1. **კვლევის მეთოდები და პროცედურები**

შენიშვნა: აღწერეთ კვლევით პროექტში გამოყენებელი კვლევითი მეთოდები და განსახორციელებელი პროცედურები. აღწერეთ აღჭურვილობა და სხვა მასალები, რომელის კვლევაში გამოყენებას აპირებთ (კითხვარების, შესავსები ფორმების, ა.შ. გამოყენების შემთხვევაში, დაურთეთ ისინი განაცხადის ფორმას).

1. **მონაცემთა დამუშავება და ნალიზი**

შენიშვნა: აღწერეთ მონაცემთა დამუშავების მეთოდი, სტატისტიკური ანალიზისთვის გამოყენებული პროგრამა, ა.შ.

|  |
| --- |
|  |

1. **კველევაში მონაწილეობასთან დაკავშირებული მოსალოდნელი რისკები**

**შენიშვნა:** აღწერეთ კვლევაში მონაწილეეობასთან დაკავშირებული მოსალოდნელი რისკების ხასიათი და ხარისხი. აღწერეთ ყველა ის ფაქტორი, რამაც შეიძლება გავლენა იქონიოს კვლევაზე. რისკების არსებობის შემთხვევაში აღწერეთ მათი პრევენციის/აღმოფხვრის მექანიზმები.

1. **ეთიკური საკითხები და მათი აღმოფხვრის მეთოდები/მექანიზმები**

შენიშვნა: აღწერეთ ნებისმიერი დისკომფორტი ან სიძნელე, რომელიც შეიძლება განიცადონ კვლევის მონაწილეებმა. აღწერეთ ის პროცედურები, რომლებმაც შეიძლება გამოიწვიონ მონაწილეების ფიზიკური დატვირთვა ან გავლენა იქონიონ მონაწილეთა უსაფრთხოებაზე, მაგ. ხმაურის დონე, ვიზუალური სტიმულები, აპარატურა, ა.შ. მიუთითეთ რა პროცედურების განხორციელება მოხდება, თუ კვლევის შედეგად წარმოიქმნება კლინიკურად მნიშვნელოვანი ინფორმაცია.

1. **სხვა ეთიკური საკითხები**

შენიშვნა: აღწერეთ ყველა სხვა მნიშვნელოვანი ეთიკური საკითხი.

1. **კვლევის შედეგად მიღებული ინფორმაციის/მონაცემების სამომავლო გამოყენება**

შენიშვნა: აღწერეთ კვლევის პროცესში მიღებული მონაცემების და კვლევის შედეგების სამომავლო გამოყენების გზები (მათ შორის, ინფორმაცია მათი კომერციული მიზნით გამოყენებასთან დაკავშირებით).

1. **მონაცემთა უსაფრთხოება კვლევის განხორციელების და დასრულების შემდეგ**

შენიშვნა: აღწერეთ კვლევის მონაცემთა უსაფრთხოების უზრუნველყოფის ღონისძიებები განხორციელებული კვლევის მიმდინარეობის დროს და კვლევის დასრულების შემდეგ.

1. **ბიუჯეტი**

|  |  |  |  |  |
| --- | --- | --- | --- | --- |
| № | ხარჯვის კატეგორია | მოთხოვნილი თანხა | დაფინანსების სხვა წყაროები (თანადაფინანსება) | |
| სავარაუდო ჯამური ღირებულება | ჯამური ღირებულება (ლარებში) | თანადამფინანსებელი პირი ან ორგანიზაცია |
|  |  |  |  |  |
|  |  |  |  |  |
|  |  |  |  |  |
|  | **სულ:** |  |  |  |

**შენიშვნა:** საერთაშორისო მივლინებებისათვის დანართის სახით წარმოადგინეთ საერთაშორისო მგზავრობისთვის ჩატარებული მარკეტინგული კვლევის დოკუმენტაცია.

სულ უნივერსიტეტიდან მოთხოვნილი თანხა ლარებში: \_\_\_\_\_\_\_

სულ თანადაფინანსება (ლარებში) \_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| განმცხადებელი (სახელი, გვარი) | ხელმოწერა | თარიღი |
|  |  |  |

**ანგარიშგება, მონიტორინგი, შეფასება**

1. გრანტის მიმღები ვალდებულია ეთიკის კომისიას ყოველკვარტალურად წარუდგინოს პროექტის მიმდინარეობის შესახებ შუალედური ანგარიში, რომელიც შედგება ორი, პროგრამული და ფინანსური ნაწილისაგან.
2. საჭიროებისამებრ, ეთიკის კომისიის მოთხოვნის შესაბამისად, პროექტის ხელმძღვანელმა წარმოადგინოს საგრანტო პროექტთან დაკავშირებული ნებისმიერი სხვა სახის დოკუმენტი. ეთიკის კომიტეტი ვალდებულია ნებისმიერ დროს, ადგილზე განახორციელოს პროექტის მონიტორინგი;
3. ეთიკის კომისია ამოწმებდ კვარტალურ ანგარიშს და ადგენს შესაბამის აქტს. ხარვეზების არ არსებობის შემთხვევაში, ამ აქტის საფუძველზე, აღძრავს შუამდგომლობას უნივერსიტეტის ადმინისტრაციის ხელმძრვანელთან შემდგომი ტრანშის გადარიცხვის შესახებ. თუ შემოწმების დროს გამოიკვეთა გამოსწორებადი ხასიათის შეცდომები, გრანტის მიმღებს ეძლევა მისი გამოსწორების საშუალება. თუ გრანტის მიმღების მხრიდან ადგილი აქვს არაკეთილსინდისიერ დამოკიდებულებას, ამ შემტხვევაში დაფიქსირდება შესაბამისი აქტი და უნივერსიტეტის ადმინისტრაციის ხელმძღვანელის წინაშე დაისმება პროექტის შემდგომი დაფინანსების შეწყვეტის საკითხი;
4. პრორექტის დასრულების შემდეგ, ორი თვის განმავლობაში, უნივერსიტეტში წარმოდგენილი უნდა იყოს დასკვნითი სამეცნიერო ანგარიში;
5. პროექტის დახურვა ხდება გრანტის მიმღების მიერ წარმოდგენილი დასკვნითი სამეცნიერო ანგარიშის, აგრეთვე, მონიტორინგის შედეგად გაკეთებული დასკვნების საფუძველზე.
6. პროექტის დასრულების შემდეგ გრანტის სახსრებით შეძენილი ქონება რჩება უნივერსიტეტს.